Lårdal

Lårdal, tidligere Triset, er en bygd som ligger på nordsida av innsjøen Bandak i Tokke kommune. Fram til 1964 var bygda administrasjonssenter i den tidligere kommunen Lårdal.

Bandak er en del av Telemarkskanalen, og om sommeren går kanalbåtene MS «Victoria» og MS «Henrik Ibsen» fra Skien til Dalen 6 dager i uken. Båtene stopper i Lårdal dersom noen vil av eller på.

I Lårdal er det barnehage, kirke, campingplass, marina, gjestebrygge og gatekjøkken som holder åpent hver dag i sommersesongen og ellers i noen helger.

For øyeblikket bor det mellom 200 og 250 mennesker i tettstedet Lårdal.

Bosetninger i Tokke
Bandak–Norsjøkanalen